**Դեպերսոնալիզացիա** կամ **ապաանձնավորում**, ինքնաընկալման խանգարում, որին ենթարկված մարդիկ այն բնութագրելիս ասում են, որ կյանքը երազի պես է, ոչ իրական թվացող, կարծես նրանք կողքից ականատես են իրենց և իրենց կյանքին։
Չնայած, որ դեպերսոնալիզացիան և դեռեալիզացիան կարող են պատահել յուրաքանչյուր մարդու հետ, ով ենթարկվել է ժամանակավոր վախի կամ լարվածության, քրոնիկ ապաանձնավորումը ավելի շատ հանդիպում է այն մարդկանց մոտ, ովքեր ենթարկվել են լուրջ տրավմայի կամ երկարատև լարվածության, վախի։ Դեպերսոնալիզացիա֊դեռեալիզացիան դիսոցիատիվ խանգարումների սպեկտրում ամենակարևոր ախտանշանն է։ Այն նաև ախտանշան է որոշ այլ ոչ դիսոցիատիվ խանգարումների համար, որոնցից են տագնապային խանգարումը, կլինիկական դեպրեսիան, երկբևեռ աֆեկտիվ խանգարումը, շիզոֆրենիան, շիզոիդ անձնային խանգարումը, շիզոտիպիկ անձնային խանգարումը, սահմանային անձնային խանգարումը, oբսեսիվ-կոմպուլսիվ խանգարումը, միգրենը և քնի զրկումը․ այն նաև կարող է լինել նյարդաբանական նոպաների որոշ տեսակների և գլխուղեղի սերոտոնինիտ պակասի ախտանշան։

Բնութագրում
-----------

Անձինք, ովքեր դեպերսոնալիզացիայի են ենթարկվում անջատված են զգում իրենց իսկ անձից․ նրանց թվում է, որ իրենց մարմնի զգացմունքները, զգացողությունները, վարքագծերը, և այլն, չեն պատկանում նույն մարդուն և ինքնությանը։ Հաճախ այդ մարդիկ պնդում են, որ ամենինչ անիրական և մշուշոտ է թվում։ Նաև անձի իր մասին պատկերացումը կոտրվում է։ Ապաանձնավորում կարող է հանգեցնել ուժեղ լարվածության, որն էլ իր հերթին ուժեղացնում է ապաանձնավորման ազդեցությունը։
Դեպերսոնալիզացիան անձի անիրականության սուբյեկտիվ ապրումն է, իսկ դեռեալիզացիան արտաքին աշխարհի անիրականությունն է։ Չնայած, որ շատ գրողներ դեպերսոնալիզացիային և դեռեալիզացիային վերաբերվում են, որպես առանձին երևույթներ, շատերը նախընտրում են դրանք իրարից չառանձնացնել։

Տարածում
--------

Դեպերսոնալիզացիան երրորդ ամենատարածված հոգեբանական ախտանշանն է։ Դեպերսոնալիզացիան այնպիսի տագնապային խանգարումների ախտանշան է, ինչպիսին է խուճապային խանգարումը։ Այն կարող է նաև պատահել քնի դեպրիվացիայի (հաճախ պատահում է, երբ անձը տառապում է ջեթլագից), միգրենի, էպիլեպսիայի (հատկապես քունքային բլթի էպիլեպսիայի), օբսեսիվ-կոմպուլսիվ խանգարման, լարվածության, տագնապայնության դեպքերում։

Դեղագիտական և իրավիճակային պատճառներ
------------------------------------

Դեպերսոնալիզացիան դիսոցիատիվ նյութերի և հոգեմետ դեղերի ազդեցությունն է, ինչպես նաև կոֆեինի, ալկոհոլի, ամֆետամինների և կանեփի կողմնակի կանեփազդեցություն։ Այն նաև շատ դեղերի աբստինենտային համախտանիշ է։
Բենզոդիազեպիններից կախվածությունը, որն առաջանում է երկար ժամանակ բենզոդիազեպիններ օգտագործելուց, կարող է առաջացնել քրոնիկ դեպերսոնալիզացիայի սիմպտոմատոլոգիա և պերցեպտուալ անհանգստություններ որոշ մարդկանց մոտ, նույնիսկ նրանց, ովքեր ընդունում են կայուն ամենօրյա չափաբաժին. այն կարող է նաև լինել բենզոդիազեպինը աբստինենտային համախտանիշի ձգձգված առանձնահատկություն ref>Ashton H (1991)։ «Protracted withdrawal syndromes from benzodiazepines»։ *J Subst Abuse Treat* (benzo.org.uk) **8** (1-2): 19–28։ PMID 1675688։ doi:10.1016/0740-5472(91)90023-4 </ref>:

Բուժում
-------

Բուժումը կախված է պատճառից, այսինքն՝ այն կենսաբանակա՞ն է, թե՞ ունի հոգեբանական ծագում։ Եթե դեպերսոնալիզացիան նյարդաբանական հիվանդության ախտանշան է, ապա այդ հիվանդության ախտորոշումն ու բուժումը դեպերսոնալիզացիայի բուժման առաջին քայլերը պետք է լինեն։ Դեպերսոնալիզացիան կարող է լինել այնպիսի հիվանդությունների իմացական ախտանշան, ինչպիսիք են ամիոտրոֆիկ կողային սկլերոզը, Ալցհայմերի հիվանդությունը, ցրված սկլերոզը, Լայմի հիվանդությունը (տզային բորելիոզ) կամ յուրաքանչյուր այլ նյարդաբանական հիվանդություն, որը ազդում է ուղեղի վրա։ Այն մարդկանց, ովքեր տառապում են դեպերսնալիզացիայից միգրենի հետ, հաճախ նշանակում են տրիցիկլիկ հակադեպրեսանտներ։
Եթե դեպերսոնալիզացիան հոգեբանական պատճառներ ունի, բուժումը կախված է ախտորոշումից։
Դիսոցիատիվ խանգարումների դեպքում բուժումը պահանջում է պատշաճ հոգեթերապիա, իսկ ուղղեկցվող հիվանդությունների դեպքում, ինչպիսիք են սննդի ընդունման խանգարումները, մասնագետների խումբ պետք է զբաղվի անձի բուժումով։ Դեպերսոնալիզացիան կարող է նաև ախտանշել սահմանային անձնային խանգարումը, որը կարող է բուժվել պատշաճ հոգեթերապիայի և հոգեդեղաբանության միջոցով։

Ծանոթագրություններ
------------------

1. ↑  American Psychiatric Association (2013). *Diagnostic and Statistical Manual of Mental Disorders DSM-5*. American Psychiatric Association. ISBN 9780890425541.
2. ↑  «Anomalous self-experience in depersonalization and schizophrenia: A comparative investigation»։ *Consciousness and Cognition* **22** (2): 430–41։ 2013։ PMID 23454432։ doi:10.1016/j.concog.2013.01.009  `|vauthors=` պարամետրը գոյություն չունի (օգնություն)
3. ↑  The Edge Effect, by Eric R. Braverman, M.D. 2004, pp. 142
4. ↑  Hall-Flavin Daniel։ «Depersonalization disorder: A feeling of being 'outside' your body»։ Վերցված է 2007 թ․ սեպտեմբերի 8
5. ↑  Radovic F. Radovic S. (2002)։ «Feelings of Unreality: A Conceptual and Phenomenological Analysis of the Language of Depersonalization»։ *Philosophy, Psychiatry, & Psychology* **9** (3): 271–9։ doi:10.1353/ppp.2003.0048
6. ↑  Simeon D (2004)։ «Depersonalisation Disorder: A Contemporary Overview»։ *CNS Drugs* **18** (6): 343–54։ PMID 15089102։ doi:10.2165/00023210-200418060-00002
7. ↑  «Depersonalization and individualism: the effect of culture on symptom profiles in panic disorder»։ *J. Nerv. Ment. Dis.* **195** (12): 989–95։ December 2007։ PMID 18091192։ doi:10.1097/NMD.0b013e31815c19f7  `|vauthors=` պարամետրը գոյություն չունի (օգնություն)
8. ↑  Michelle V. Lambert, Mauricio Sierra, Mary L. Phillips, Anthony S. David (May 2002)։ «The Spectrum of Organic Depersonalization: A Review Plus Four New Cases»։ *J Neuropsychiatry Clin Neurosci* **14** (2): 141–54։ PMID 11983788։ doi:10.1176/appi.neuropsych.14.2.141
9. ↑  Lickel J, Nelson E, Lickel A H, Brett Deacon (2008)։ «Interoceptive Exposure Exercises for Evoking Depersonalization and Derealization: A Pilot Study»։ *Journal of Cognitive Psychotherapy* **22** (4): 321–30։ doi:10.1891/0889-8391.22.4.321
10. ↑  Stein M. B. Uhde TW (July 1989)։ «Depersonalization Disorder: Effects of Caffeine and Response to Pharmacotherapy»։ *Biological Psychiatry* **26** (3): 315–20։ PMID 2742946։ doi:10.1016/0006-3223(89)90044-9
11. ↑  Raimo E. B. R. A. Roemer, M. Moster, Y. Shan (June 1999)։ «Alcohol-Induced Depersonalization»։ *Biological Psychiatry* **45** (11): 1523–6։ PMID 10356638։ doi:10.1016/S0006-3223(98)00257-1
12. ↑  Cohen P. R. (2004)։ «Medication-associated depersonalization symptoms: report of transient depersonalization symptoms induced by minocycline»։ *Southern Medical Journal* **97** (1): 70–73։ PMID 14746427։ doi:10.1097/01.SMJ.0000083857.98870.98
13. ↑  «Medication-Associated Depersonalization Symptoms»։ medscape.com
14. ↑  «Depersonalization Again Finds Psychiatric Spotlight» **38** (16)։ Psychiatric News։ 2003 թ․ օգոստոսի 15։ էջեր 18–30
15. ↑  Marriott S. P. Tyrer (1993)։ «Benzodiazepine dependence: avoidance and withdrawal»։ *Drug Safety* **9** (2): 93–103։ PMID 8104417։ doi:10.2165/00002018-199309020-00003
16. ↑  Shufman E. A. Lerner, E. Witztum (2005)։ «Depersonalization after withdrawal from cannabis usage»։ *Harefuah* (Hebrew) **144** (4): 249–51 and 303։ PMID 15889607
17. ↑  Djenderedjian A. R. Tashjian (1982)։ «Agoraphobia following amphetamine withdrawal»։ *The Journal of Clinical Psychiatry* **43** (6): 248–49։ PMID 7085580
18. ↑  Mourad I. M. Lejoyeux, J. Adès (1998)։ «[Prospective evaluation of antidepressant discontinuation]»։ *L'Encéphale* (French) **24** (3): 215–22։ PMID 9696914
19. ↑  Terao T, Yoshimura R, Terao M, Abe K. (1992 թ․ հունվարի 15)։ «Depersonalization following nitrazepam withdrawal»։ *Biol Psychiatry* **31** (2): 212–3։ PMID 1737083։ doi:10.1016/0006-3223(92)90209-I
20. ↑  «Lamotrigine as an add-on treatment for depersonalization disorder: a retrospective study of 32 cases»։ *Clin Neuropharmacol* **29** (5): 253–8։ 2006։ PMID 16960469։ doi:10.1097/01.WNF.0000228368.17970.DA  `|vauthors=` պարամետրը գոյություն չունի (օգնություն)